cyanic-selkie/wikianc huggingface dataset:
Roar Halvdansson
Skjoldungesaga og Bjarkarimur
Denne versjonen stemmer overens med alle andre versjoner av sagnet om Roar og Helge ved å gjøre dem til sønner av Halvdan, og ved å presentere Roar som farbror til Rolf Krake. Den samstemmer med Beowulf og Rolf Krakes saga ved å nevne søsteren deres, og ved å nevne feiden med Frode og Ingjald, skjønt det er et rollebytte med Ingjald som far til Frode, istedenfor omvendt. Versjonen stemmer med alle andre nordiske versjoner når det gjelder Helges incestuøse forhold til Yrsa. Den stemmer også med andre versjoner, unntatt Rolf Krakes saga, ved å presentere Roar som konge av Danmark, men den samstemmer med Rolf Krakes saga i å la Roar ta en angelsaksisk kvinne til kone. Andre samsvar med Rolf Krakes saga er at deres søster ble gift med en Sævil jarl, og at Roar og Helge måtte skjule seg på en øy da de flyktet fra sin farbror.
Gesta Danorum
Ro ble derimot hevnet av sin bror Helge som deretter dro østover og døde der i skam (ettersom han oppdaget at han hadde avlet Roluo Krake med sin datter Urse). Roluo etterfulgte sin far og onkel som konge av Danmark.
Moderne henvisninger
På grunn av Roars sentrale posisjon i Beowulf opptrer Roar som Hroðgar i en rekke dramatiske og litterære verker som er basert på fortellingen. Han blir spilt av Sven Wollter i den amerikanske filmen Den 13. krigeren (1999), Oliver Cotton i Beowulf (en utgave tilpasset science fiction/fabellitteratur fra 1999), Stellan Skarsgård i Beowulf & Grendel (2005).
Partisan
Partisaner på 1700-, 1800- og 1900-tallet
Partisanene fra 1800-tallet lignet mer på kommando- eller ranger-styrkene under andre verdenskrig enn partisanstyrkene som opererte i det okkuperte Europa da. Det var under andre verdenskrig at dagens definisjon av partisan som «irregulære styrker i opposisjon til en angripende eller okkuperende makt» ble vanlig. Under andre verdenskrig var de jugoslaviske partisanene den viktigste motstandsbevegelsen som kjempet mot aksemaktene i landet. Etter krigen kom partisanene til makten i Jugoslavia med Josip Broz Tito som leder.
Urho Kekkonen
Unge år
Han begynte i 1921 å studere jus ved Helsingfors universitet, og arbeidet i politiet ved siden av. Han ble cand.jur. i 1926 og begynte å 1927 å arbeide i Foreningen av landkommuner. Han ble senere dr.juris. i 1936. Han møtte sin kone, Sylvi Salome Uino (1900–1974) mens han arbeidet i politiet. Han var også redaktør av studentavisen Ylioppilaslehti (1927-28.
Etter et studiebesøk i Tyskland 1932, der han ble vitne til Adolf Hitlers økende politiske makt, tok han offentlig avstand fra nazismen og høyreekstremisme. Samtidig var han likevel medlem av Det akademiske Karelen-selskapet, som agiterte for et Stor-Finland.
President, 1956-81
Hans rolle i forbindelse med oppløsning av riksdagen, sammensetning av regjeringene og gjennomføring av presidentvalgene var omstridt, særlig i forbindelse med valget i 1974. Det fremkom også kritikk mot at han tillot Sovjetunionen å gripe direkte inn i sammensetningen av de enkelte regjeringene.
Samtidig er det naturlig å se på Kekkonen-perioden som en suksess i den forstand at den lyktes med sitt overordnede mål: å bevare finsk selvstendighet overfor en aggressiv supermakt-nabo. Kekkonen la overfor Sovjetunionen vekt på sin personlige autoritet, på tett personlig kontakt med sovjetiske ledere, og på sin rolle som garantist for en stabil finsk politisk kurs.
De siste årene, og i ettertid
Finlands største nasjonalpark har sitt navn etter ham. Urho Kekkonens nasjonalpark ligger i Lappland og ble etablert i 1983. Kekkonens portrett fantes på de finske 500-mark sedlene 1975-1980.
Disputas
Doktorgradsdisputas
Hvis avhandlingen godkjennes i første omgang er neste trinn at kandidaten for doktorgraden (doktoranden) må forsvare avhandlingen i et offentlig møte ledet av dekanus for fakultet eller en representant for denne mot (i Norge vanligvis to) fakultetsoppnevnte opponenter. Opponentene er normalt medlemmer i den komiteen som vurderte avhandlingen i første trinn av prosessen og som betraktes som eksperter på i alle fall deler av det som avhandlingen omhandler. Det er også ganske vanlig med et skille i roller mellom de to opponentene, hvor førsteopponenten har som oppgave å se på og eksaminere doktoranden med de overordnete aspektene ved avhandlingen, mens andreopponenten konsentrerer seg om detaljer. Etter at disputasen er avsluttet blir det formelt avgjort om avhandlingen er godkjent og den om aktuelle graden kan tildeles.
Mercury-Atlas 8
Trivia
Under ferden avslørte Schirra at han var medlem i «the Ancient Order of Turtles».
1 − 2 + 3 − 4 + · · ·
Cauchy-produkt
I 1891 uttrykte Ernesto Cesàro håp om at divergente rekker ville bli ledet mot infinitesimalregning, og påpekte at «Man skriver allerede (1 − 1 + 1 − 1 + …)2 = 1 − 2 + 3 − 4 + … og hevder at begge sidene er lik 1/4.» For Cesàro var denne ligningen en anvendelse av et teorem som han hadde offentliggjort året før, som kanskje var det første teoremet i summerbare divergerende rekkers historie. Detaljene rundt summeringsmetoden vises under; den grunnleggende tanken er at 1 − 2 + 3 − 4 + … er Cauchy-produktet av 1 − 1 + 1 − 1 + … med 1 − 1 + 1 − 1 + ….
Euler og Borel
I moderne terminologi sier man at 1 − 2 + 3 − 4 + … er Euler-summerbar med 1/4.
Euler-summeringen impliserer også en annen type summering. Ved å skrive 1 − 2 + 3 − 4 + … som
Generaliseringer
Cesàros lærer, Eugène Charles Catalan, pratet også nedsettende om divergente rekker. Påvirket av Catalan, refererte Cesàro først til de «konvensjonelle formlene» for 1 − 2n + 3n − 4n + … som «absurde likheter», og i 1883 uttrykte Cesàro et typisk synspunkt på den tiden, om at formlene var falske, men merkelig nok likevel nyttige. Til slutt, i hans Sur la multiplication des séries fra 1890, tok Cesàro en moderne tilnærming som startet med definisjoner.
Strømsund bru
Strømsund bru er den første klaffebrua i Norge med hydraulisk drift. Brua ble i 2002 foreslått vernet i Nasjonal verneplan for veger, bruer og vegrelaterte kulturminner. Riksantikvaren fredet brua 17. april 2008.
Ulvsnesøy
Ulvsnesøy har en lang historie. I gammel tid var det antakelig klostergods på den 92 mål store Ulvsnæsøen. Seinere ble øya kirkegods som tilhørte et større bruk på Osterøy kalt Kirkebruvik.
Bergen fengsel avdeling Osterøy
Det ble besluttet å legge ned «gårdsfengselet» da statens leieavtalen gikk ut i 2019. Fengselsdriften ble lagt ned i februar 2019. Øya ble deretter lagt ut for salg for 8,2 millioner kroner, og i juni 2019 ble øya solgt for 11,8 millioner kroner. Øya er regulert til tjenesteyting, som innebærer at en virksomhet må driftes på øya.
Arne Hvidsten
Hvidsten var en av de første til å selge andelsboliger, som gjorde det mulig for unge kjøpere å eie bolig med en lav inngangspris. Etter finanskrisen i 2008 fikk han en del kritikk fra media, som hevdet at fellesutgiftene i disse prosjektene økte. I 2009 uttalte Hvidsten at medienes misnøye i stor grad var uberettiget og at denne typen prosjekter var populære. Han la vekt på at eiendommene ble solgt med selveiertomter og hadde et egenkapitalkrav på rundt 30 prosent.
Sankt Petri kirke (København)
Arkitektur
I løpet av samme århundre ble kirken utvidet i to omganger. Med tilføyelsen av et nordre sideskip (hvor orgelet er plassert i dag) i 1631 og et søndre sideskip (hvor hovedinngangen er i dag) i 1634, skapte Christian IV den korskirken som i dag danner rammen om gudstjenesten. Allerede 60 år senere var imidlertid denne bygningen ikke stor nok til menigheten og under Christian V ble enda et nordre sideskip bygget til.
Under Københavns brann i 1728 brant kirken og interiøret gikk til grunne. Men kirkens murer sto igjen og byggmester J.C. Krieger kunne derfor relativt enkelt gjenreise gudshuset. I 1731 ble det satt opp en rikt uthugget barokkportal laget av billedhuggeren Diderik Gercken rundt hovedinngangen i søndre korsarm. Samme år ble kirken gjeninnviet. Tårnet fikk et lavt lanternespir, som i 1756–57 ble erstattet med det nåværende rokokkospiret tegnet av tømrermester Johan Boye Junge. Spiret overlevde Københavns bombardement 1807, som kirken slapp relativt lite skadet fra. Istandsettelsen av Sankt Petri etter angrepet ble påbegynt i 1815 under ledelse av J.A. Meyer og ble avsluttet året etter.
I perioden 1994–2000 ble kirken restaurert av professor Hans Munk Hansen for Slots- og Ejendomsstyrelsen, og Stillings interiør forsvant. For å gjøre rommet lysere ble glassmosaikkene tatt ut og de oppbevares nå i kirkens arkiv.
Gravkapellene
Kirkens gravkammer inneholder mange gravkapeller og epitafier over tyske slekter. Her er bl.a. begravet:
Påskeferie
Påskeferie i Norge
Norge er ett av de få land i verden som holder sammenhengende helg fra og med skjærtorsdag til og med 2. påskedag. Selve kjernehelgen gir altså de fleste minst fem sammenhengende fridager eller påskeferie. Samtidig fører fridags-, flexi- og avspaseringsordninger i norsk arbeidsliv og skole til at påskehøytid for mange blir det samme som ti sammenhengende fridager – fra og med «palmelørdag», det vil si lørdag før palmesøndag, gjennom hele den stille uke til og med 2. påskedag.
85% av den norske befolkningen (mellom 16 og 79 år) har hjemmepåske, det vil si tilbringer påskeferien hjemme. Av de 15% som reiser på påskeferie, drar nesten like mange til kysten som til fjells. Thomas Hylland Eriksen antok i en kronikk i Dagbladet i 2000 at kun 3–5 prosent av befolkningen tilbringer påsken i en hytte på fjellet.
Det første slaget om El Alamein
Bakgrunn for slaget
Etter nederlaget i slaget ved Gazala i juni 1942 hadde den britiske åttende armé trukket seg tilbake fra Mersa Matruh til Alameinlinjen i Egypt. Alameinlinjen gikk fra El Alamein ved Middelhavet 60 km sørover til Qattaraforsenkningen. Det var en naturlig forsvarslinje som aksemaktenes styrker ikke kunne omgå, slik de hadde gjort tidligere i felttoget i Nord-Afrika.
Rommel stoppet
Den Åttende armé var utmattet, og den 31. juli beordret general Auchinleck en pause i offensive operasjoner og styrking av forsvarsposisjoner for å møte mulige motoffensiver.
Hamna
Hamna er et område på nordvestsiden av Tromsøya. De fleste innbyggerne i Hamna arbeider i andre bydeler, slik at den kan regnes som en drabantby. Det er mulig å kjøre gjennom Hamna via Ringvegen. I Hamna finnes det to barneskoler; Hamna skole (nord i Hamna) og Solneset skole (sør i Hamna). Siste store utbygging av Hamna er på toppen av Hamna (mot «gammel-Hamna» – klengenavn for den første bebyggelsen i Hamna) og er logisk nok kalt for «Hamnaåsen» eller «Hamnatoppen».
Det lokale idrettslaget Hamna Idrettslag ble stiftet i 1996 og driver blant annet med allidrett, fotball og turn. .
Live Evil
Både Dio og trommeslageren Vinny Appice forlot bandet i oktober 1982 for å starte bandet Dio, mens albumet fremdeles var på miksebordet. Selv om Dio sier på albumet at konserten ble filmet, ble aldri dette filmopptaket kommersielt utgitt.
John Cai Tiyuan
I juli året etter ble han valgt til president for den patriotiske forenings avdeling for provinsen Guangdong. Han ble i 1988 også medlem av Den nasjonale folkekongress, og ble gjenvalgt til det i 1993.
Josef (stamfar)
Navnet Josef
Bibelen forteller om Josefs fødsel i Første Mosebok 30:22-24:
Hank Azaria
Henry Albert «Hank» Azaria (født 25. april 1964 i Queens i New York) er en amerikansk skuespiller, regissør, produsent og komiker.
Utvalgt filmografi
Hank var kun 22 år da han fikk rollen som stemme for Moe Szyslak i The Simpsons. Nå har han 24 stemmer bl.a:
Abd al Malik (rapper)
Abd al Malik (født 14. mars 1975 i Paris) er en fransk rapper, «slammer» og komponist. Han er tidligere medlem av N.A.P. (New African Poets) og har utgitt to soloalbum, samt en selvbiografisk bok om sin oppvekst i Strasbourg. I 1999 konverterte han til islam og fant senere sin spirituelle plass i sufismen. I dag er han gift med sangerinnen Wallen og har en sønn, Muhammed Hamza.
11. etappe av Tour de France 2010
1. klatring (Col de Cabre)
3. kategori stigning etter 56,5 km
Haojiang
Det har et areal på 134,88 km² og teller 270 000 innbyggere (2003).
Øya Dahao, som ligger i distriktet, er del av Shantous spesielle økonomiske sone. Haojiang har 20 havneanlegg.
Paul Bley
Bakgrunn: Barndom og ungdomsår
I 1950 flyttet Bley til New York, der han studerte ved Juilliard School of Music til 1954. I studietiden fortsatte Bley å opptre, og dro på turneer med Art Blakey, Louis Armstrong og andre.
Eduard Toll
Den russiske polekspedisjonen 1900-1903
Fra 1900 til 1902 ledet Toll en ekspedisjon for Petersburg Vitskapsakademi til Nysibirøyene. Den russiske polekspedisjonen på skipet «Zarja» (Заря) hadde som mål å finne Sannikov Land. Under denne reisen, og særlig under overvintringen nær nordvestdelen av Tajmyrhalvøya og vestlige deler av Kotelnyøya, utførte Toll omfattende hydrografiske, geografiske og geologiske undersøkelser.
Uvdal II kraftverk
Uvdal II kraftverk er et vannkraftverk i Nore og Uvdal kommune i Viken fylke. Kraftverket ble satt i drift i 1966, og utnytter et fall på 196 meter fra Fønnebøfjorden til Norefjorden.
Se også
Uvdal I kraftverk, Nore 1 og Nore 2.
Tawfiq al-Hakim
Tawfiq al-Hakim (født 9. oktober 1898 i Alexandria, Egypt, død 26. juli 1987) var en fremtredende egyptisk forfatter på 1900-tallet.
Publikasjonen og utførelsen av Al-Hakim sitt teaterstykke Ahl el-Kahf (The People of the Cave) fra 1933 var en betydelig hendelse i egyptisk teater. Historien om folket i hulen som teater- oppsetningen handler om er også å finne i det attende kapittelet i den muslimske Koranen, så vel som i flere andre litterære kilder. Denne historien handler om en gruppe mennesker som for å unnslippe en romersk forfølgelse tar tilflukt i en hule. I denne hulen sover menneskene sammenhengende i de neste tre hundre årene, før de våkner opp til en helt annen tid, uten å vite det.
Ukyndig bruk av svarteboka
Internasjonalt vandresagn
Det er så langt ikke registrert noen varianter av sagnet i Troms og Finnmark, men så er det heller ikke funnet virkelige svartebøker lenger nord enn Beiarn i Nordland. Unntaket er en enkelt svartebok, funnet i Trondenes i Troms, som ifølge Anton Christian Bang skal være tatt med dit fra en proveniens lenger syd i landet.
Virgin Racing
Virgin Racing (i kalt Marussia Virgin Racing) var et motorsportsteam, basert i Storbritannia, som konkurrerte i Formel 1 i  og. De tok ingen poeng og kom på sisteplass i mesterskapet begge sesongene de deltok i F1.
Puls
Puls er slagene man merker hvis man kjenner på huden over en arterie. Slagene man kan kjenne er hjerteslagenes puls. Det er derfor vi kaller arteriene pulsårer. Pulsfrekvensen kan variere mellom hvilepuls på 40 til makspuls på rundt 200 slag i minuttet.
Rød flatvikler
Rød flatvikler (Acleris holmiana) er en sommerfugl som tilhører familien viklere (Tortricidae).
Gosford Park
Handling
Robert avslører at han er den uekte sønnen til Sir William, som gav ham til et barnehjem når moren hans døde like etter fødsel. Han innrømmer at han knivstakk Sir William, men forgiftet ham ikke, og han og Mary deler et kyss. Lady Trentham og Lady Sylvia diskuterer den mangeårige feiden mellom fru Croft og fru Wilson, noe som får Mary til å innse at fru Wilson er Roberts egentlige mor. Hun konfronterer fru Wilson, som avslører at hun og fru Croft er søstre. De fikk begge barn med Sir William som far når de arbeidet ved fabrikken hans. Fru Croft valgte å beholde sin baby og mistet jobben, selv om barnet døde i barndommen. Men fru Wilson ga Robert opp for adopsjon.
Rolf B. Wegner
Bakgrunn og oppvekst
Wegner vokste opp i Ålesund, Halden og Skien. Han er sønn av politimester i Skien og sorenskriver i Halden Rolf B. Wegner (1898–1986). Han tilhører slekten Wegner og er barnebarn av amtmann og politimester Benjamin Wegner og tippoldebarn av industrimannen Benjamin Wegner. Navnet Benjamin har vært brukt i alle generasjoner siden. Hans far med samme navn utgav en bok om slekten i 1963. Hans bror er tingrettsdommer Jens-Sveinung Wegner.
Rosenhoff
På sørsida av Rosenhoffgata ligger blant annet Rodeløkkens kolonihager, på nordsida de to storslagne leiegårdskompleksene Rosenhof kvartal 1 (oppført 1914–18; arkitekter Christian Morgenstierne og Arne Eide) og Rosenhof kvartal 3 (oppført noen år seinere).
Béla Kun
Béla Kun (født 20. februar 1886 i Szilágycseh i Transilvania som da var del av Østerrike-Ungarn, henrettet 30. november 1939 i Moskva i Sovjetunionen) var en ungarsk kommunist som kortvarig hadde makten i Ungarn i 1919.
Politisk engasjement
Han ønsket fortsatt å gripe makten, men kommunismen hadde ingen folkelig støtte, så det kunne kun skje gjennom et kupp. Dette fant sted den 21. mars 1919, blant annet med støtte fra oberst Aurél Stromfeld og andre fra den keiserlige og kongelige hær som var i ferd med å bli oppløst. Kun og det lille kommunistpartiet erklærte seg som nye makthavere for Den ungarske sovjetrepublikk. Han avviste imidlertid å omfordele land til bøndene. Styret varte bare 133 dager, til 6. august 1919. Da klarte admiral Miklós Horthy, støttet av rumenske antikommunister, å knuse kommunistene, og tvang dem til å gi opp makten til et sosialdemokratisk parti. Dette ble etterfulgt av gjenopprettelsen av Ungarn som monarki, riktignok uten konge.
Serech myrene
Akkurat som resten av Beleriand forsvant også Serechmyrene i havet i Vredens krig på slutten av det første tidevervet.
Fens of Serech Serech
The Ring
The Ring kan referere til:
Tapper
Tapper er fargereseptorene i menneskeøyet. Netthinnen er dekket av omtrent 6 millioner tapper og 130 millioner staver, celler som oppfatter lys og mørke
Sortland kirke
Den gamle kirka på stedet ble revet i 1902. Den var trolig bygd i 1776. Tårnet fra den gamle kirka er bevart, og står i dag ved inngangen til minnelunden på den gamle kirketomta på Sortland. Klokka i tårnet har en innskrift fra 1476.
Ludvig IX av Frankrike
Ludvig IX' styre
Den 27. mai 1234 giftet Ludvig seg med Margrete av Provence (1221–21. desember 1295), søster av Eleanor, hustruen til kong Henrik III av England. Ludvigs yngre bror var Karl I av Sicilia (1227–1285) som han utnevnte til hertug av Anjou, og dermed skapte det andre Huset Angevin.
Korstog
Ludvigs fromhet og vennlighet for de fattige ble meget feiret. Han dro på korstog to ganger, i 1248 (Det syvende korstoget) og deretter i 1270 (Det åttende korstoget). Begge korstogene ble store katastrofer. Etter innledende suksess i sitt første forsøk ble hæren hans møtt med en overveldende motstand av den egyptiske hæren og landets innbyggere. I 1249 ble Ludvig beseiret og satt i fangenskap i Mansoura i Egypt. Han og hans folk ble deretter løslatt ved at den franske hæren overga seg og for en stor pengeutbetaling.
Barentshavet
Barentshavet er den delen av Nordishavet som ligger mellom Novaja Semlja, Frans Josefs land og Svalbard. Mot Norskehavet avgrenses Barentshavet langs en linje mellom Sørkapp på Spitsbergen over Bjørnøya til Nordkapp. I øst trekkes grensa mot Karahavet fra nordøstpynten av Novaja Semlja til det østligste punktet på Frans Josefs land. Mot selve Nordishavet går grensa nord for Frans Josefs land til Nordaustlandet på Svalbard. Kvitsjøen regnes ikke som en del av Barentshavet.
Oseanografi
Barentshavet er et sokkelhav med en gjennomsnittlig dybde på bare 230 m. Det aller meste av Barentshavet er grunnere enn 300 m; men i ei øst-vestgående renne mellom Bjørnøya og fastlandet (Bjørnøyrenna) kan en finne dyp på over 600 m. Områder grunnere enn 200 m er Svalbardbanken mellom Bjørnøya og Hopen, Storbanken nordøst for Hopen og Sentralbanken midtveis mellom Svalbard og Novaja Semlja. Disse er alle viktige fiskebanker.
Biologi
Den totale biomassen for ulike arter og dyregrupper i Barentshavet fordeler seg slik:
Historie
I første halvdel av 1990-tallet nektet islandske trålere å godkjenne fiskerivernsonen ved Svalbard og fisket innenfor sonen. Den norske kystvakta ble brukt for å stoppe fisket, som etter Norges syn var ulovelig. I august 1994 ble den islandske styrmannen Anton Ingvason («Stor-Anton») arrestert på feltet, etter å ha løsnet skudd med hagle mot kystvakta. Kystvakta på sin side skjøt to stålgranater uten sprengladning inn i skroget på båten «Hagangur II», før styrmann Ingvason overga seg. I etterspillet etter hendelsen slo norsk høyesterett fast at lovverket ikke var klart nok til å nekte båtene å fiske. Ingvason fikk imidlertid 30 dagers fengsel for å ha løsnet skudd mot offentlig tjenestemann. En ny forskrift presiserte hvilke land som skulle ha fiskerettigheter i vernesonen, og denne fikk kallenavnet «Stor-Anton-forskriften».
George Harrison
I løpet av sin periode i The Beatles ble Harrison også interessert i både indisk musikk og hinduisme, og han bidro til en økt interesse for indisk kultur i Vesten, men først og fremst skulle begge deler få viktige roller i Harrisons eget liv.
Harrison bidro også til en del betydningsfulle prosjekter som filmprodusent, og han dannet produksjonsselskapet Handmade Films i 1979. Selskapets filmer inkluderer Life of Brian, Time Bandits, Withnail og jeg og Mona Lisa. Harrison hadde også en cameo-rolle i filmen The Rutles, som var en uhøytidelig parodi på The Beatles.
De første årene
Harrisons barndomshjem hadde adresse Arnold Grove 12. Hans første skole var Dovedale Infants, rett ved Penny Lane, men senere begynte han på Liverpool Institute for Boys (som nå er blitt Liverpool Institute for Performing Arts), som ble regnet som en skole for flinke elever. Selv ble han derimot oppfattet som en dårlig elev av sine samtidige, og dessuten som «en som foretrakk å sitte alene i et hjørne». På midten av 1950-tallet ble han kamerat med en annen elev ved Liverpool Institute, Paul McCartney, og i begynnelsen av februar 1958 spilte han sologitar i et lokalt band som opprinnelig kalte seg The Quarry Men, men som til slutt skulle bli The Beatles.
I 1959 jobbet Harrison i en kort periode som elektrikerlærling ved Blacklers Stores i Liverpool. Dette medvirket til at han ble den i gruppen som visste mest om hvordan man kobler opp musikkutstyr. Senere installerte han flerspors innspillingsutstyr i sitt hjem «Kinfauns» i Esher utenfor London, der han produserte demoer (prøveinnspillinger) av låter for seg selv og The Beatles.
Rolle i The Beatles
Et vendepunkt i Harrisons karriere kom i løpet av en amerikansk turné i 1965, da vennen David Crosby i gruppen The Byrds introduserte ham for indisk klassisk musikk og innspillingene til sitarspilleren Ravi Shankar. Harrison ble snart fascinert av instrumentet, fordypet seg i indisk musikk og ble selv sentral i populariseringen spesielt av sitaren, og indisk musikk generelt, i Vesten.
Veldedighetskonsert for Bangladesh
Harrison var sannsynligvis den første rockmusikeren som organiserte en stor veldedighetskonsert i og med The Concert for Bangladesh, som gikk av stabelen den 1. august 1971 og trakk over 40 000 mennesker til to konserter i New Yorks Madison Square Garden i den hensikt å skaffe nødhjelp til ti millioner flyktninger fra krigen i Bangladesh. Ravi Shankar, som selv kom fra Bengal-området, og hadde vært sentral i å gjøre Harrison oppmerksom på den humanitære katastrofen som var i ferd med å utfolde seg, åpnet konserten. Avslutningen var en opptreden av Bob Dylan, som etter en motorsykkelulykke i 1966 knapt spilte offentlig; dette var første gang på to år. Blant andre medvirkende fant man Eric Clapton, Leon Russell, Badfinger, Billy Preston og Harrisons gamle kompis fra The Beatles, Ringo Starr.
Skatteproblemer og omstridte utgifter førte til at mye av pengene fra konsertene ble forsinket, men tross dette genererte konserten og den etterfølgende platen og filmen millioner av dollar til hjelpearbeidet. Plateselskapet Apple Records har i 2005 utgitt en nyprodusert utgave av konsertene på DVD og CD med en god del ikke tidligere utgitt materiale, blant annet en øving av «If Not for You» med Harrison og Dylan. Alle honorarer fra salget går fortsatt til UNICEF.
Helseproblemer
Stilt overfor mediaspekulasjoner om en mulig gjenforening av The Beatles, var George Harrison den som var minst villig til å kommentere teoriene, og han fortalte pressen i 1974 at selv om han ikke hadde noe imot å jobbe sammen med John Lennon og Ringo Starr, kunne han ikke tenke seg å være i band sammen med Paul McCartney igjen.
Thirty Three & 1/3 ble hans mest suksessrike album fra slutten av 1970-tallet og inneholdt sangene «This Song» (en satire over rettssaken om «My Sweet Lord») og «Crackerbox Palace» (en humoristisk og surrealistisk selvbiografisk tilbakeskuende sang, der tittelen refererte til navnet på komikeren Lord Buckleys tidligere lille hjem i Hollywood i California, som Harrison hadde besøkt, og der ‘Mr. Grief’ i sangen hadde vært Buckleys manager).
Buskflatvikler
Utseende
En forholdsvis stor (vingespenn 15 – 20 mm) vikler. Den er ganske variabel, men forvingen har nesten alltid en ganske bred, rødlig, trekantet til trapesformet flekk ved framkanten. Arten kan være vanskelig å skille fra jordbærflatvikler (Acleris comariana), noen ganger må man undersøke kjønnsorganene for å bestemme de to artene. Om man har klekt dem fra larver, er saken klar, for artene har ulike vertsplanter. Dessuten faller buskflatviklerens flygetid gjerne mellom flyhetidene for jordbærflatviklerens to generasjoner.
Indre Eidsfjord kirke
Utenfor kirka står en bauta til minne om de som omkom da D/S Havskaaren forliste utenfor Kvalnes i Lofoten 19. desember 1946.
Samara Morgan
Samara Morgan er en figur som dukket opp først i den japanske filmen the Ring, og var filmens viktigste antagonist. Samara var et barn som etter hvert ble adoptert, men fikk fostermoren til å begå selvmord. Hun ble deretter kastet i en brønn, og stengt inne der. I filmen hjemsøker Samara personer som har sett en film som hun var en del av før hun ble innestengt.
List of Ring characters
Eesti Evangeelne Luterlik Kirik
Eesti Evangeelne Luterlik Kirik (EELK) (Den evangelisk-lutherske kirke i Estland) er et evangelisk-luthersk kirkesamfunn i Estland, og landets største kirkesamfunn. Den blir derfor også referert til som «den estiske kirken». Kirken har 169 menigheter i Estland, og 63 menigheter for estere som bor i utlandet. Den store andelen menigheter utenfor Estland, skyldes i hovedsak landets voldsomme historie. Kirken har i dag rundt 175 000 medlemmer i Estland og 15 700 medlemmer utenfor Estland.
Krigen rammer kirken
I 1953 begynte menighetene i eksil å organisere seg i prostier. Dette året ble det organisert prostier i England, Sverige, Canada og USA. Senere har det også blitt etablert prostier i Tyskland og Australia Kõpp endret i 1957 titlene på de øverste geistlige i kirken. Biskop ble til erkebiskop, mens visebiskop ble biskop.
Gudstjenester
Gudstjenestene blir regnet som kjernen i kirkelivet, og kirken er stolte av at de under de tyngste forfølgelsene hadde over 9000 gudstjenester i året. Det største besøkstallet på gudstjenestene er i julen, men kirkesøkningen resten av året har vært økende de siste årene. I gjennomsnitt deltar mellom 5 og 25% av medlemmene av menighetene på hver gudstjeneste.
Helios Engros
Historikk
Helios startet som et knøttlite initiativ av bevisste fruer i Oslo, i kretsen rundt Antroposofisk Selskap. Butikken solgte grønnsaker og annen biologisk-dynamisk og økologisk mat, og var til å begynne med bare åpen i forbindelse med møter i Antroposofisk Selskap. I 1969 kom den første ordentlige butikken. Helios var da et andelslag, men ble senere en stiftelse.
John Dowland
Sanger
Sangene hans behandler ganske ulike temaer. Musikalsk dreier det seg om strofiske sanger, sjeldnere om gjennomkomponerte stykker. Akkompagnementet er hovedsakelig homofont med tallrike forsiringer. Noen av sangene, som for eksempel den berømte Flow My Tears eller Oh, sweet woods inneholder også polyfone gjennomkomponerte passasjer hvor polyfonien er på grensen til det som er spillteknisk mulig på en lutt. Den tekstlige uttalen er stort sett tydelig.
Henry Purcell
Bakgrunn
Purcell ble født i Westminster. Onkelen hans fikk ham inn i sangkoret i det kongelige kapellet da han var ti år, og der han lærte å synge og skrive musikk. Det eldste verket hans man kjenner til er en ode til kongens fødselsdag i 1670. Allerede i dette verket kommer gjør han bruk av klare basslinjer og overordnede klanger som skulle forbli hans kjennetegn.
Nils Henrik Smith
Nils Henrik Smith (født 17. august 1980 i Stavanger) er en norsk forfatter.
Lønnebladflatvikler
Lønnebladflatvikler (Acleris sparsana) er en sommerfugl som tilhører familien viklere (Tortricidae).
Levevis
Arten har larver som lever mellom sammenspunne blader av lønn (Acer spp.), bøk (Fagus sylvatica) og andre løvtrær. De voksne sommerfuglene flyr i august – oktober.
Bruno Forte
Biografi
Han ble presteviet i 1973, og virket som prest i hjembyen.
Angband
I J.R.R. Tolkiens fiktive verden Midgard var Angband (Sindarin for Jernfengsel) navnet på fortet til den onde valaen Morgoth. Angband ble skapt før begynnelsen av det første tidevervet, og lå i Jernfjellene (også kalt Ered Engrin) nord i Beleriand. Morgoth bygde denne festningen for å beskytte seg selv mot et mulig angrep av Valaene, og satte sin tjener Sauron til å styre det. Til tross for dette angrep valaene Angband, og de greide å fange Morgoth og ødela hans andre festning, Utumno. Etter tre år i fangenskap vendte Morgoth tilbake til Midgard og Angband, og skapte nå vulkanen Thangorodrim over fortet for å beskytte det. Han regjerte der helt til slutten av det første tidevervet, da Angband ble knust i Vredens krig, og Morgoth ble tatt til fange igjen og forvist ut i det store intet.
Andrea Cordero Lanza di Montezemolo
Pavelig nuntius, titularerkebiskop
Den 28. april 1990 ble han apostolisk delegat til Jerusalem og Palestina, og en måned etter også til pro-nuntius til Kypros. Mens han innehadde disse poster kom Pavestolen og Israel til enighet om Fundamental Agreement between the Holy See and the State of Israel (30. desember 1993). Den banet veien for opprettelsen av fulle diplomatiske relasjoner, og slik ble erkebiskop Montezemolo den første pavelige nuntius til Israel, den 19. januar 1994. Pave Johannes Paul II betegnet så Montezemolo som «vår historiske nuntius». Overenskomsten erkjente «den unike natur ved forholdet mellom den katolske kirke og det jødiske folk» og «den historiske forsoningsprosess og veksten av den gjensidige forståelse og respekt mellom katolikker og jøder». I 1997 undertegnet han for Den hellige stol den avtale med Israel som bærer navnet Legal Personality Agreement, som representerte en utvikling som var blitt forutsatt ved overenskomsten fra desember 1993. Hans siste diplomatiske postering var som nuntius til Italia og til San Marino, fra 7. mars 1998 til 17. april 2001.
Keltisk kors
Tidlig historie
Ringkors som ligner på eldre kontinentale former dukket opp i Irland og Skottland i kunstverk med innskårne steinplater og gjenstander som Ardagh-kalken. Imidlertid oppnådde formen sin største popularitet ved bruk i de monumentale keltiske høykors i stein, en særegen og utbredt form for insulær kunst. Disse monumentene, som først dukket opp på 800-tallet, har vanligvis (men ikke alltid) form av et ringkors på en trappe- eller pyramideformet fundament.
Ulf Aas
Ulf Aas (født 14. september 1919 i Kristiania, død 16. desember 2011) var en norsk tegner og illustratør. Han var særlig kjent som avistegner i Aftenposten.
Den tyske orden
Den tyske orden (latin: Ordo Fratrum Hospitalis Sanctæ Mariæ Teutonicorum in Jerusalem, kortform Ordo Teutonicus, på tysk kjent som Deutscher Orden, Deutschritterorden, Deutschherrenorden eller Kreuzritterorden) ble stiftet som en hospitalsorden i 1190 for å ta seg av pilegrimer og sårede i Det hellige land i korsfarertiden. Den ble raskt omgjort til ridder- og presteorden (1199), som etter hvert fikk Øst-Europa som sitt virkefelt. Medlemmene avla ordensløfter. Etter reformasjonen var det bare den prestelige, ikke-militære, gren som overlevde. Den er i dag et mannlig katolsk ordenssamfunn som har (pr. 2004) 32 ordenshus og 82 medlemmer, hvorav 62 er prester og de øvrige er lekbrødre eller kandidater til prestevielse. Det finnes også 208 ordenssøstre, for det meste i Østerrike (Schwestern vom Deutschen Haus Sankt Mariens in Jerusalem). Lekmedlemmer uten regulære ordensløfter (familiarer) er drøyt 1,000 personer. En protestantisk gren med sete i Utrecht i Nederland (Ridderlijke Duitsche Orde, Balije van Utrecht), som avviste Mergentheims jurisdiksjon i 1581, har bevart sin tradisjonelle militære ridderordenkarakter og tar kun opp adelige medlemmer.
Forhistorie
Allerede 80 år før Den tyske orden ble grunnlagt, hadde franske riddere i 1118 avlagt løfte overfor den latinske patriark av Jerusalem om å beskytte pilegrimenes adkomst fra middelhavskysten og opp til Jerusalem og de omliggende hellige steder. Dette var tempelridderne, og deres orden ble approbert av pave Honorius III. I 1128 fikk de sin ordensregel. I annen halvdel av 1100-tallet skal deres medlemstall ha vokst til hele 30,000, og ordenen hadde lagt til seg meget rikdom. Den neste store ridderordenen ble konstituert i 1135: Hospitaller-ordenen, også kalt Johanittene. Den tyske orden tok sine forbilder fra disse to ridderordenene.
Nuovo MSI
Nuovo MSI - Destra Nazionale (Ny MSI - Høyrenasjonale) er et mindre, italiensk nyfascistisk politisk parti. Partiet ble grunnlagt den 12. juli 2000 og blir ledet av Gaetano Saya.
Den tyske orden
Den tyske orden inviteres til Østersjøområdet
Den tyske ordens stormester på den tiden, Hermann von Salza (ordenens fjerde stormester, regjerte fra 1209 til 1239), kunne i 1225 legge grunnen for opprettelsen av en egen statsdannelse, ettersom hertug Konrad hadde lovet dem Kulm-området (tysk: Kulmerland) og de områder de måtte klare å erobre som motytelse for deres militære innsats mot prøysserne (nå gjerne kalt gammelprøysserne for å skille dem fra den senere tyske befolkning). Deres engasjement i området var begrunnet med at de baltiske stammene ikke bare vegret seg mot å ta imot kristendommen; de drepte også misjonærer og herjet og brente munke- og nonneklostre. Ordenens engasjement ble dermed etterspurt i samme øyemed som var gjaldt i Levanten: Defensio Christianitatis. Allerede i 1228 hadde de etablert seg på borgen Nessau ved Visla, kort etter på borgen Vogelsang i samme område.
Ordenslandene under økt indre og ytre press
Livland var ikke berørt av fredsavtalen i Thorn. Men tidlig på 1500-tallet kom også ordenslandet Livland under sterkt press – ikke fra polakkene, men fra russerne, som ville sikre seg havner ved den baltiske østersjøkysten. Wolter von Plettenberg, Den tyske ordens landmester i Livland (1494–1535), klarte å stanse russernes første fremstøt ved slaget på Smolinasjøen i 1502. Men han maktet ikke å demme opp for ordensstatens gradvise sammenbrudd, som ble forårsaket av interessemotsetningene mellom biskoper, byer (særlig Riga) og landadelen.
Stormester Albrecht av Brandenburg-Ansbach blir lutheraner
Fra 1497 var det en tysk fyrste som innehadde embedet som stormester for Den tyske orden og dermed var herre over det som nå ble kalt Preussen. Men den annen av disse nye stormestrene, Albrecht av Brandenburg-Ansbach, utnyttet sitt embede (1510–1525) til å sekularisere Preussen (dvs. omgjøre til et verdslig fyrstedømme).
Den trekonfesjonelle tid
På grunn av den høye anseelse Den tyske orden nøt godt av, ønsket enkelte av de ordensbrødre som var gått over enten til den lutherske reformasjon eller til den kalvinistiske reformasjon å forbli ordensmedlemmer. Slik oppstod den ekstraordinære situasjon at den katolske høymester (som stormesteren nå foretrakk å kalle seg) ledet en katolsk orden som også omfattet noen protestantiske riddere og geistlige. Denne fasen i ordenens historie kalles «den trekonfesjonelle tid».
Den tyske ordens kvinnelige gren gjenoppstår
Etter den første verdenskrig gikk dobbeltmonarkiet Østerrike-Ungarn under, og det oppstod en rekke nye stater. Dermed falt Den tyske ordens medlemsmasse og besittelser i seks land. Høymesteren Eugen omgjorde da ordenen til en presteorden (riktignok med søstergren og grenen for familiarer, men uten andre riddere enn såkalte æresriddere). Siden 1923 har høymesteren alltid vært en prest. Ordenens nye statutter ble endelig approbert av Pavestolen i 1929.
Den tyske ordens stormestre
{| border="0"
Tour de Ski 2007/08
Poengberegning
Vinneren av hver etappe får 50 verdenscuppoeng, nummer to 40 poeng og tredjeplass 30 poeng, siden minker poengen med plasseringer ned til 15.-plass som gir 8 poeng. Vinnere av Tour de Ski får 400 poeng, andreplass 320 poeng og tredje 200 poeng, ned til plass nummer 30 som får 4 poeng.
Alfred Jodl
Mellomkrigstiden
I 1923 ble han kjent med Adolf Hitler. Jodl ble regelmessig forfremmet, og i 1935 var han sjef for Abteilung Landesverteidigung im Oberkommando der Wehrmacht (OKW), det vil si sjef for landvernet ved forsvarets overkommando. I opptrappingen til andre verdenskrig ble han artillerikommandant for 44. divisjon fra oktober 1938 til august 1939, i forbindelse med Anschluss, Østerrikes innlemmelse i Det tredje rike.
Grimstad
Napoleonskrigene
Grimstad (da Grømstad) var en viktig havn på sørlandet. Henrik Ibsen s kjente dikt Terje Vigen handler om at Terje Vigen ror fra Grimstad-området til Danmark for å hente korn, men blir fanget på veien tilbake. Det er usikkert om Terje Vigen er oppdiktet eller ikke. I 1811 sto slaget på Grimstad havn, Et skip som skulle frakte varer fra Bergen til Flensborg ble oppdaget av den britiske fregatten Venus utenfor Homborsund. Skipet søkte dekning i Grimstad havn. I Grimstad ble det mobilisert styrker med både kanoner og geværer. Venus ble takket være dette hindret å ta skipet. Det skal ha vært soldater stasjonert på Hesnes under Napoleonskrigene.
Forfattere som har bodd i byen
Noen av Norges mest kjente forfattere har bodd i Grimstad:
Formalisme (kunst)
Den formalistiske verkfortolkningen var en viktig bestanddel i modernismens kunst og litteratur. Det franske slagordet l'art pour l'art, «kunsten for kunstens egen skyld», på latin ars gratia artis, oppstod på 1800-tallet.
Vrenga kraftverk
Det er installert en horisontal peltonturbin på 12 MW. Midlere årsproduksjon er på ca. 84 GWh.
Fosshaugane Campus
Den 7. juli 2006 var det offisiell åpning av Fosshaugane Campus med direktesendt kamp på TV 2 mellom Sogndal og Bryne. Sogndal vant 2–0, og påførte Bryne sitt første tap for sesongen. I mai 2012 ble det lagt om til kunstgress på Fosshaugane. Publikumsrekorden ble satt før dagens anlegg stod ferdig, da 7 025 tilskuere så kvartfinalen mot i 1976.
Berit Hagen Agøy
Berit Hagen Agøy (født 30. september 1960) er en norsk lektor. Hun har siden 15. november 2009 vært generalsekretær for Mellomkirkelig råd i Den norske kirke.
Bastøy skolehjem
Hvem ble sendt til Bastøy?
De fleste guttene ble kategorisert av vergerådene som barn med forsømt oppdragelse og ble sendt på skolehjem fordi de skulket skolen, drev rundt i gatene eller ruset seg. En vanlig grunn til innsettelse var småkriminelle handlinger som nasking og tyveri. Noen hadde begått mer alvorlig kriminalitet som vold eller overgrep. Selv om Bastøy hadde plass til rundt 150 elever, var elevtallet omkring 100 fram til andre verdenskrig. Seinere var det budsjettert med 90 elever.
Bøker, utstilling og film om guttehjemmet på Bastøy
Den norske spillefilmen «Kongen av Bastøy» er en dramatisert gjenfortelling av et opprør ved skolehjemmet 20. mai 1915. Under opprøret ble en låve brent ned og marinegaster fra panserskipet «Norge» ble satt inn for å få orden på guttene. En låve samme sted ble også satt fyr på i 1913.
Pseudathyma
Utseende
Middelsstore, bredvingede sommerfugler. I alle fall noen av artene er brune med brede, hvite tverrbånd.
Fyrskipet
Handlingen
Et gammelt fyrskip har ligget for anker i Østersjøen i ni år. Det er et reservefyrskip fra krigens dager som skal advare mot minesperringer og sandbanker. Nå er minefeltene ryddet og farvannet regnes som ufarlig. Skipet skal derfor inndras. En morgen får bestningen øye på en båt som holder på å drive til havs. Mannskapet redder de skibbrudne ombord. De fremmede viser seg å være forbrytere på flukt og forsøker å tvinge kapteinen til å bringe dem i sikkerhet, men han nekter å flytte skipet fra dets posisjon. Situasjonen blir stadig mer tilspisset og en konfrontasjon er uunngåelig.
The Gift
Handlingsreferat
Donnie hadde tidligere truet Annie og hennes tre barn, etter at Annie rådet Valerie til å forlate Donnie. Valerie tillater søket når Donnie er bortreist fra hjemmet. Men han kommer tilbake samtidig som dette søket pågår. Politiet oppdager liket av Jessica i vannet, og Donnie blir arrestert for drapet på henne. Under en rettssak for drapet på Jessica, avsløres det at Jessica og Donnie tidligere hadde en affære. Donnie blir dømt for mordet, og sendt til fengsel. Senere får Annie en annen visjon som avslører at Donnie egentlig var uskyldig.
Anmelderne
De norske anmelderne gav den noe mer positiv mottakelse. Aftenposten gav den terningkast fem, Dagsavisen og P3s Filmpolitiet terning 4, mens VG og Dagbladet gav den tre.
Liste over kulturminner i Froland
ID-nummer består av et lenket tall som går direkte til det aktuelle kulturminnet i Kulturminnesøk.
The Shield
Handling
Men teamet bruker kriminelle metoder for å tvinge frem informasjon eller arrestere folk. The Strike Team er en meget effektiv, og gjennomfører mange arrestasjoner. Men avdelingen er også meget kostbar, og har rykte på seg for å drive med korrupsjon. Men avdelingens høye suksess-rate er tvilsomme, og kaptein David Aceveda er mistenksom overfor metodene deres. Men suksessen deres hjelper hans politiske innsats for å bli utnevnt til borgermester i Los Angeles. Ett nytt medlem, Terry Crowley, plasseres på Mackeys lag, men Mackey er mistenksom overfor hans lojalitet. Mackey skyter ham under en arrestasjon, og gir deretter den mistenkte skylden. Dette setter i gang hendelsene som følger Strike Team for resten av serien.
Emmy
Nominert:
Club Penguin
Coins for Change
I 2007 tegnet Walt Disney Company en avtale med forskjellige veldedighetsorganisasjoner som Save The Children, og Coins For Change ble arrangert for første gang. Arrangementet, som er det mest kjente på Club Penguin, går ut på at brukerne donerer de virtuelle myntene sin til en av tre veldedigheter, Disney gjør så prosentene av disse myntene som doneres til hver veldedighet om til prosent av en virkelig pengedonasjon. Så langt har det vært følgende veldedigheter brukerne har hatt mulighet til å donere til: Sikre bygg og boliger, Beskytt miljøet (foreløpig den mest populære), sikre medisinsk hjelp, og å hjelpe fattige. I 2011 feiret Disney 5-årsjubileet for Coins For Change ved å doble donasjonen til to millioner dollar.
Feiringer
Club Penguin holdt en rekke feiringer i løpet av året.
Uaktsomt drap
Uaktsomt drap vil si at man ved uaktsomhet forårsaker et drap.
Euryphura
Utbredelse
Gruppen er utbredt i tropisk Afrika.
Short Message Service
Tekniske detaljer
Den maksimale størrelse på en SMS-melding er 140 bytes; enten 160 7-bits tegn, 140 8-bits tegn, eller 70 2-byte tegn for språk som kinesisk, koreansk eller japansk, hvor teksten består av et 2-bytes UTF-16 tegnsett (se Unicode). Dette inkluderer ikke teknisk informasjon om hvor meldingen skal sendes og annen metainformasjon.
Konkurranser
Denne teksten er på 160 tegn. Den 14. november 2009 satte norske Sonja Kristiansen verdensrekord, med 37,28 sekunder, under NM i SMS.
Nye tjenester
Med SMS har det også kommet en del nye tjenester. Det er f.eks. mulig å få tilsendt «varsler» med jevne mellomrom. Disse varslene kan være alt fra værvarsel, nyheter, varsel om politikontroller osv. I tillegg er det åpnet for at man kan benytte SMS som alternativ til levering av selvangivelse, bestilling av helsetrygdkort osv. SMS blir enkelte steder også brukt som betalingsmiddel; betalingen skjer i de fleste tilfeller at det ønskede beløpet legges til mobileierens telefonregning.
Breguet Alizé
Breguet Alizé er et fransk anti-ubåtfly og maritimt patruljefly utstyrt for operasjoner fra hangarskip.
Eugénie Bernadotte
Liv og virke
I 1843 ledsaget hun sine foreldre på en reise til Tyskland. Vinteren 1845 tilbragte hun sammen med kongefamilien i Norge, hvor en alvorlig forkjølelse la grunnen til den brystsykdommen som fulgte henne gjennom hele livet. I 1852 ledsaget hun sin far til Bad Kissingen og Sveits.
I Sverige er hun kanskje mest husket for sitt sosiale engasjement. Hennes dårlige helse gjorde at hun engasjerte seg i sykepleie, og hun lot blant annet oppføre Eugeniahemmet i Sundbyberg, senere Solna, for uhelbredelig syke barn. Hun innrettet også barnehjem og sykehjem for slike barn i Visby.
Jürgen Möllemann
Bakgrunn
Möllemann ble født i Augsburg, tok sin Abitur i 1965, og avtjente militærtjeneste som fallskjermjeger. Han studerte deretter germanistikk, sport og historie ved Pädagogische Hochschule i Münster fra 1966 til 1969, med sikte på å bli tysklærer.
Bjerkealliansen
Bjekealliansen har foreløpig kun lag for gutter, men ønsker i fremtiden og også kunne ha lag for jenter. Klubben har heller ikke noe seniorlag, ettersom laget kun er for spillere mellom 14 og 19 år. Etter spillerne har fylt 19 år kan de velge hvem av de tre moderklubbene de vil spille for. Klubben samarbeidet tidligere med Groruddalen om hospitering av juniorspillere.
Økonomisk betaler klubbene et grunnbeløp til Bjerkealliansen, og gir støtten de får fra Oslo kommune til klubben. Spillerne betaler medlemsavgift til moderklubben og treningsavgift til Bjerkealliansen.
Bjerkealliansens 91-årgang utmerket seg spesielt med en plass i finalen av Norway Cup i 2005. Der tapte de mot det brasilianske guttelaget Pequeninos do Jockey. Det samme laget havnet også på en tredjeplass i det uoffisielle norgesmesterskapet Nike Cup i 2006. 89 laget var også et godt lag, de var sammen med nabo klubben Grei, rangert som de to beste 89 lagene i Norge. Skal nevnes også at Bjerkalliansen 94(nå: Hasleløren 94) også var en av de beste lagene i sin årsklasse, med meritter som andreplass i Nike Cup og seier i Nike elite tournament, der de beste norske lagene og to svenske og et dansk lag deltok. Laget har også en første og tredjeplass fra Adidas Cup og er kretsmester i Oslo Fotballkrets.
Air Florida
13. januar 1982 krasjet et av selskapets fly inn i en bro i Washington D.C. like etter avgang. Flyet falt ned i Potomac-elven og tok livet av totalt 78 mennesker. Man fant senere ut at flymotorene hadde frosset pga. snø like etter at flyet tok av. Den kjente radioverten Howard Stern ble dårlig likt etter denne hendelsen; dagen etter ulykken ringte han Air Florida og spurte om hva prisen for en énveisbillett fra flyplassen til broen var.
Kongsvingerhallen
Kongsvingerhallen er en innendørs fotballbane åpnet i 14. desember 1997. Den ligger på Tråstad i Kongsvinger. Hallen er 108 meter lang og 80 meter bred, med et servicebygg på 2000 kvm. fordelt på to etasjer, der NTG Kongsvinger holder hus.
Sverre Klingenberg
Liv og virke
Han frekventerte Trondhjems tekniske læreanstalt og reiste til Amerika før han bosatte seg i Strinda herred som teknisk konsulent i 1905. Han tilhørte det første kullet som ble uteksaminert fra NTH, hvorved han var utdannet bygningsingeniør i 1914. Klingenberg var byggeleder for blant annet Trøndelagsutstillingen i 1930, Trøndelag travbane, Reitgjerdet asyl og Trondheim sykehus. Han var bestyrer for Strinden torvstrøfabrikk fra 1918, i tillegg til å drive som byggentreprenør.
Salvøy
Historie
I 1946 bodde det 135 mennesker på øya og i 1960 bodde det det 141 som utgjorde 27 husholdninger.
The Girl Next Door
The Girl Next Door er en amerikansk komedie fra 2004. Den ble nominert til blant annet to MTV Movie Awards. Hovedrollene bestod av Elisha Cuthbert and Emile Hirsch, og filmen ble regissert av Luke Greenfield.